
38                                                      DR.30.03.2017                                                       

 

 

RANG UNDANG-UNDANG SARAAN HAKIM (PINDAAN) 2017 

Bacaan Kali Kedua dan Ketiga 

3.04 ptg. 

 Timbalan Menteri di Jabatan Perdana Menteri [Dato’ Razali bin Ibrahim]: 
Tuan Yang di-Pertua, saya mohon mencadangkan iaitu bahawa rang undang-undang 
bernama suatu akta untuk meminda Akta Saraan Hakim 1971 ataupun Akta 45 dibacakan 
kali yang kedua sekarang. 

 Tuan Yang di-Pertua, sebagaimana sedia maklum bahawa perkara berkaitan 
pelantikan tempoh jawatan dan saraan seseorang hakim telah diperuntukkan di bawah 
Perkara 125 Perlembagaan Persekutuan. Berdasarkan Fasal 6 Perkara 125 
Perlembagaan Persekutuan, perkara berhubung saraan bagi hakim diperuntukkan di 
bawah Akta Saraan Hakim 1971. Seksyen 3 Akta 45 ini memperuntukkan seseorang 
hakim apabila bersara adalah berhak mendapat pencen dan faedah lain mengikut Akta 
45 ini. Seksyen 8 Akta 45 ini pula memperuntukkan keadaan bagi penentuan pencen dan 
ganjaran dalam hal persaraan tertentu, peletakan jawatan dan terhenti memegang 
jawatan sebagai hakim.  

Tuan Yang di-Pertua, Rang Undang-undang Akta Saraan Hakim (Pindaan) 
2017 akan mencadangkan pindaan terhadap perenggan 8(c) dan penggantian seksyen 
8C serta pindaan seksyen 4 dan seksyen 5 ekoran daripada penggantian seksyen 8C ini. 
Perenggan 8(c) sedia ada memperuntukkan hakim yang meletakkan jawatan sebelum 
mencapai umur 60 tahun tetapi telah berkhidmat selama tempoh yang kesemuanya 
berjumlah tidak kurang daripada lima tahun berhak mendapat pencen dan ganjaran. 
Dalam pindaan yang dicadangkan kepada seksyen 8 adalah menggantikan perenggan 
8(c) di mana seorang hakim boleh meletakkan jawatannya pada apa-apa umur tanpa 
kehilangan hak pencennya dengan syarat hakim tersebut telah memegang jawatan 
hakim untuk tempoh berterusan tidak kurang daripada lima tahun. Oleh itu, seseorang 
hakim boleh meletakkan jawatan sekiranya tidak lagi berupaya menjalankan tugas 
sebagai hakim dengan berkesan. Cadangan pindaan ini adalah untuk memelihara dan 
mengekalkan imej serta kredibiliti institusi kehakiman. 

Tuan Yang di-Pertua, tugas sebagai hakim menuntut komitmen yang sangat 
tinggi, tahap kesihatan, mental dan fizikal yang baik serta dapat menghasilkan alasan 
penghakiman yang berkualiti yang akan dinilai oleh pihak-pihak berkepentingan sama 
ada pengamal undang-undang, masyarakat awam serta komuniti antarabangsa. Malah 
sesuatu keputusan yang dibuat oleh seseorang hakim mahkamah atasan akan mengikat 
mahkamah yang lebih rendah. Oleh itu, sebarang kelemahan akibat ketidakupayaan 
seseorang hakim akan menjejaskan kualiti serta kredibiliti institusi kehakiman di negara 
ini. Pindaan kepada perenggan 8(c) juga bertujuan untuk membolehkan pengiraan 
tempoh perkhidmatan yang berterusan tidak kurang daripada lima tahun adalah 
termasuk tempoh perkhidmatannya sebagai Pesuruhjaya Kehakiman sebaik sebelum 
pelantikannya sebagai hakim.  

Perkara 122AB Perlembagaan Persekutuan telah memperuntukkan seseorang 
Pesuruhjaya Kehakiman mempunyai kuasa untuk menjalankan apa-apa fungsi Hakim 
Mahkamah Tinggi dan mempunyai keesahan dan kesan yang sama seolah-olah 
dilakukan oleh seorang Hakim Mahkamah Tinggi. Akta Suruhanjaya Pelantikan Hakim 
2009 juga telah dipinda dengan memasukkan Pesuruhjaya Kehakiman sebagai hakim 
mahkamah atasan dalam maksud akta tersebut. Memandangkan pindaan-pindaan yang 
lepas telah mengiktiraf dan mengambil kira perkhidmatan Pesuruhjaya Kehakiman bagi 
maksud menghitung pencen dan ganjaran serta pelaksanaan peranan dan fungsi 
seseorang Hakim Mahkamah Tinggi, maka cadangan untuk memasukkan tempoh 
perkhidmatan seseorang Pesuruhjaya Kehakiman dalam pengiraan tempoh 
perkhidmatan sebagai seorang hakim, merupakan satu cadangan yang wajar. 

Seterusnya bagi penggantian seksyen 8C, ketiadaan peruntukan berhubung 
kedudukan hakim yang berumur melebihi 60 tahun yang melepaskan jawatannya untuk 
berkhidmat dalam satu jawatan yang lain selama apa-apa tempoh demi kepentingan 
negara merupakan kelompangan dalam undang-undang juga wajar dipinda. Oleh itu, 
pindaan yang dicadangkan adalah tanpa menetapkan umur tertentu bagi hakim yang 
dikehendaki berkhidmat dalam jawatan lain demi kepentingan negara.  

Selain itu, penambahbaikan turut dibuat di mana peruntukan seksyen 8C(i)(a) 
dicadangkan bagi membolehkan seseorang hakim yang sedang berkhidmat dilantik ke 
jawatan lain yang tidak bercanggah dengan tugas-tugas kehakiman dan kedudukannya 
sebagai hakim. Hakim juga boleh dikehendaki oleh Ke Bawah Duli Yang di-Pertuan 



RANG UNDANG-UNDANG SARAAN HAKIM (PINDAAN) 2017. Bacaan Kali Kedua dan Ketiga. 3.04 ptg. Timbalan Menteri di Jabatan Perdana Menteri [Dato' Razali bin Ibrahim]: Tuan Yang di-Pertua, saya mohon mencadangkan iaitu bahawa rang undang-undang bernama suatu akta untuk meminda Akta Saraan Hakim 1971 ataupun Akta 45 dibacakan kali yang kedua sekarang. Tuan Yang di-Pertua, sebagaimana sedia maklum bahawa perkara berkaitan pelantikan tempoh jawatan dan saraan seseorang hakim telah diperuntukkan di bawah Perkara 125 Perlembagaan Persekutuan. Berdasarkan Fasal 6 Perkara 125 Perlembagaan Persekutuan, perkara berhubung saraan bagi hakim diperuntukkan di bawah Akta Saraan Hakim 1971. Seksyen 3 Akta 45 ini memperuntukkan seseorang hakim apabila bersara adalah berhak mendapat pencen dan faedah lain mengikut Akta 45 ini. Seksyen 8 Akta 45 ini pula memperuntukkan keadaan bagi penentuan pencen dan ganjaran dalam hal persaraan tertentu, peletakan jawatan dan terhenti memegang jawatan sebagai hakim. Tuan Yang di-Pertua, Rang Undang-undang Akta Saraan Hakim (Pindaan) 2017 akan mencadangkan pindaan terhadap perenggan 8(c) dan penggantian seksyen 8C serta pindaan seksyen 4 dan seksyen 5 ekoran daripada penggantian seksyen 8C ini. Perenggan 8(c) sedia ada memperuntukkan hakim yang meletakkan jawatan sebelum mencapai umur 60 tahun tetapi telah berkhidmat selama tempoh yang kesemuanya berjumlah tidak kurang daripada lima tahun berhak mendapat pencen dan ganjaran. Dalam pindaan yang dicadangkan kepada seksyen 8 adalah menggantikan perenggan 8(c) di mana seorang hakim boleh meletakkan jawatannya pada apa-apa umur tanpa kehilangan hak pencennya dengan syarat hakim tersebut telah memegang jawatan hakim untuk tempoh berterusan tidak kurang daripada lima tahun. Oleh itu, seseorang hakim boleh meletakkan jawatan sekiranya tidak lagi berupaya menjalankan tugas sebagai hakim dengan berkesan. Cadangan pindaan ini adalah untuk memelihara dan mengekalkan imej serta kredibiliti institusi kehakiman. Tuan Yang di-Pertua, tugas sebagai hakim menuntut komitmen yang sangat tinggi, tahap kesihatan, mental dan fizikal yang baik serta dapat menghasilkan alasan penghakiman yang berkualiti yang akan dinilai oleh pihak-pihak berkepentingan sama ada pengamal undang-undang, masyarakat awam serta komuniti antarabangsa. Malah sesuatu keputusan yang dibuat oleh seseorang hakim mahkamah atasan akan mengikat mahkamah yang lebih rendah. Oleh itu, sebarang kelemahan akibat ketidakupayaan seseorang hakim akan menjejaskan kualiti serta kredibiliti institusi kehakiman di negara ini. Pindaan kepada perenggan 8(c) juga bertujuan untuk membolehkan pengiraan tempoh perkhidmatan yang berterusan tidak kurang daripada lima tahun adalah termasuk tempoh perkhidmatannya sebagai Pesuruhjaya Kehakiman sebaik sebelum pelantikannya sebagai hakim. Perkara 122AB Perlembagaan Persekutuan telah memperuntukkan seseorang Pesuruhjaya Kehakiman mempunyai kuasa untuk menjalankan apa-apa fungsi Hakim Mahkamah Tinggi dan mempunyai keesahan dan kesan yang sama seolah-olah dilakukan oleh seorang Hakim Mahkamah Tinggi. Akta Suruhanjaya Pelantikan Hakim 2009 juga telah dipinda dengan memasukkan Pesuruhjaya Kehakiman sebagai hakim mahkamah atasan dalam maksud akta tersebut. Memandangkan pindaan-pindaan yang lepas telah mengiktiraf dan mengambil kira perkhidmatan Pesuruhjaya Kehakiman bagi maksud menghitung pencen dan ganjaran serta pelaksanaan peranan dan fungsi seseorang Hakim Mahkamah Tinggi, maka cadangan untuk memasukkan tempoh perkhidmatan seseorang Pesuruhjaya Kehakiman dalam pengiraan tempoh perkhidmatan sebagai seorang hakim, merupakan satu cadangan yang wajar. Seterusnya bagi penggantian seksyen 8C, ketiadaan peruntukan berhubung kedudukan hakim yang berumur melebihi 60 tahun yang melepaskan jawatannya untuk berkhidmat dalam satu jawatan yang lain selama apa-apa tempoh demi kepentingan negara merupakan kelompangan dalam undang-undang juga wajar dipinda. Oleh itu, pindaan yang dicadangkan adalah tanpa menetapkan umur tertentu bagi hakim yang dikehendaki berkhidmat dalam jawatan lain demi kepentingan negara. Selain itu, penambahbaikan turut dibuat di mana peruntukan seksyen 8C(i)(a) dicadangkan bagi membolehkan seseorang hakim yang sedang berkhidmat dilantik ke jawatan lain yang tidak bercanggah dengan tugas-tugas kehakiman dan kedudukannya sebagai hakim. Hakim juga boleh dikehendaki oleh Ke Bawah Duli Yang di-Pertuan.